
​​​
ថ្ងៃ                   ​​  ខែកក្តិក  ឆ្នាំខាល ចត្វាស័ក ព.ស.២៥៦៦
   រាជធានីភ្នំពេញ ថ្ងៃទី         ​ខែ             ឆ្នាំ២០២២
សូមគោរពជូន
សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ និង
ជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស
កម្មវត្ថុៈ
របាយការណ៍បូកសរុបសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទ ប្រចាំខែតុលា ឆ្នាំ២០២២។
សេចក្តីដូចមានចែងក្នុងកម្មវត្ថុខាងលើ ក្រុមការងារអនុវត្តច្បាប់នៃ គ.ជ.ប.ជ សូមគោរពជម្រាបជូន សម្ដេចក្រឡាហោម មេត្តាជ្រាបអំពីសភាពការណ៍ និងលទ្ធផលកិច្ចប្រតិបត្តិការប្រយុទ្ធប្រឆាំងអំពើជួញដូរមនុស្ស និងអំពើធ្វើអាជីវកម្មផ្លូវភេទដូចខាងក្រោមៈ
I-ស្ថានភាពរួម

      ករណីការជ្រើសរើសដោយមិនស្របច្បាប់សម្រាប់កេងប្រវ័ញ្ច ជនសង្ស័យជាជនជាតិបង់ក្លាដេស បានលួងលោមអូសទាញជនជាតិបង់ក្លាដេសដូចគ្នា ឲ្យចូលធ្វើការងារនៅក្រុមហ៊ុន(The Peciyic Real EsTate ltcl)ដែលមានការិយាល័យកាស៊ីណូនៅជ្រៃធំ ខេត្តកណ្ដាលបានប្រាក់ខែ១០.០០ដុល្លាក្នុង១ខែ ប៉ុន្តែក្រុមហ៊ុននេះមិនបានបើកប្រាក់ខែឲ្យទេ​ ឲ្យស៊ីភាគរយ គឺចំនួន៥% ធ្វើការរបៀបបង្កើតអាខោនក្លែងក្លាយដើម្បីបោកបញ្ឆោតគេ ជនរងគ្រោះមិនធ្វើតាម ខាងក្រុមហ៊ុនបានចាប់ជនរងគ្រោះចងនិងកៅអីធ្វើទារុណកម្មនិងឆក់ខ្សែភ្លើង ក្រោយមកជនរងគ្រោះក៏បានប្ដឹងសមត្ថកិច្ចចាប់ឃាត់បញ្ជូនទៅសាលាដំបូងរាជធានីដើម្បីផ្ដន្ទាទោសតាមផ្លូវច្បាប់។

ករណីលក់ដូរមនុស្ស ជនសង្ស័យជាជនជាតិវៀតណាម បានធ្វើសកម្មភាពនាំជនជាតិវៀតណាមចំនួន០៥នាក់គ្មានលិខិតស្នាម ចូលមកប្រទេសកម្ពុជាដោយខុសច្បាប់ ក្នុងគោលបំណងនាំឲ្យធ្វើការនៅការស៊ីណូ នៃខេត្តស្វាយរៀង។ពេលមកដល់ត្រូវបានមេខ្យល់គំរាម បើមិនធ្វើការទេ គេនឹងទារថ្លៃធ្វើដំណើរក្នុងមួយនាក់៣.៥០០ដុល្លាអាមេរិក ពេលចូលមកដល់ព្រំដែន ត្រូវបានសមត្ថកិច្ចឃាត់ខ្លួនកសាងសំណុំរឿងបញ្ជូនទៅសាលាដំបូងខេត្ត ដើម្បីផ្ដន្ទាទោសតាមច្បាប់។ ក្នុងបន្ទប់ក្នុងកាស៊ីណូ រួចបញ្ចូនទៅតំបន់ឆាយណាថោនក្នុងក្រុង-ខេត្តព្រះសីហនុ ក៏ត្រូវបានសមត្ថកិច្ចចាប់ឃាត់ខ្លួន កសាងសំណុំរឿងបញ្ជូនទៅសាលាដំបូងខេត្ត ដើម្បីផ្ដន្ទាទោសតាមច្បាប់ ។ 

      ករណីសញ្ចារកម្ម ករណីស្ថានទម្ងន់ទោសនៃសញ្ចារកម្ម  ករណីទាំង០២ខាងលើ ជនសង្ស័យបានធ្វើសកម្មភាពគ្រប់គ្រងចាត់ចែងជនរងគ្រោះឲ្យម៉ាស្សាតម្លៃ១២.០០០រៀល និងសេវាបម្រើផ្លូវភេទតម្លៃពី២០-១០០ដុល្លារសហរដ្ឋអាមេរិក ដោយជនសង្ស័យយកកម្រៃ១០ដុល្លារក្នុងមួយលើកៗ។ ចំណែកឯមួយករណីទៀតសេវាម៉ាស្សាធម្មតាតម្លៃ១០.០០០រៀលនិងសេវាបម្រើផ្លូវភេទតម្លៃពី៨០.០០០រៀល-១០០.០០០រៀល ហើយជនសង្ស័យយកកម្រៃ១០.០០០រៀល ក្នុងមួយលើកៗ ករណីទាំងនេះត្រូវបានសមត្ថកិច្ចចាប់ឃាត់ខ្លួនបញ្ជូនទៅសាលាដំបូងរាជធានី-ខេត្តដើម្បីចាត់ការតាមនីតិវិធីច្បាប់។


ករណីរួមភេទជាមួយអនីតិជនអាយុក្រោម១៥ឆ្នាំ ជនសង្ស័យជាអ្នកភូមិ ជាមិត្តភ័ក្ដ្រ ជាអ្នកស្គាល់គ្នាតាមប្រព័ន្ធហ្វេសប៊ុក ជាសង្សារ ជាឪពុកបង្កើត និងឪពុកចុងរបស់ជនរងគ្រោះ លួងលោមធ្វើសកម្មភាពរួមភេទបានសម្រេចជាច្រើនលើក ករណីទាំងអស់ខាងលើនេះឪពុក-ម្តាយជនរងគ្រោះ ក៏បានប្តឹងសមត្ថកិច្ចឃាត់ខ្លួនបញ្ជូនទៅសាលាដំបូងរាជធានី-ខេត្ត ដើម្បីផ្ដន្ទាទោស​ទៅតាមផ្លូវច្បាប់។

ករណីអំពើអាសប្រឆាំងនឹងអនីតិជនអាយុក្រោម១៥ឆ្នាំ ជនសង្ស័យជាអ្នកភូមិ ជួលបន្ទប់ជាប់គ្នា និងជាឪពុកចុងជនរងគ្រោះ ពេលកុមារីរងគ្រោះកំពុងដេកនៅក្នុងបន្ទប់ ជនសង្ស័យជាឪពុកចុងបានចាប់អោបជនរងគ្រោះ មួយករណីទៀតជនសង្ស័យបានចូលទៅក្នុងបន្ទប់ជនរងគ្រោះហើយបានស្រាតសំពត់យកដៃច្របាច់លេងប្រដាប់ភេទ ករណីទាំងអស់ខាងលើពេលដឹងដល់ឪពុក-ម្ដាយជនរងគ្រោះ ក៏បានប្តឹងសម​ត្ថកិច្ចឃាត់ខ្លួនបញ្ជូនទៅសាលាដំបូងរាជធានី-ខេត្តដើម្បីផ្ដន្ទាទោសទៅតាមផ្លូវច្បាប់។

          

II-ការងារបង្ការ.ទប់ស្កាត់
១-ការងារផ្សព្វផ្សាយច្បាប់ស្ដីពីការបង្ក្រាបអំពើជួញដូរមនុស្ស    និងអំពើធ្វើអាជីវកម្មផ្លូវភេទ   និងអប់​រំពល
ករចំណាកស្រុកដោយខុសច្បាប់៖
កម្លាំងជំនាញ នៃស្នងការដ្ឋាននគរបាលខេត្តចំនួន០៦  បានចុះផ្សព្វផ្សាយច្បាប់ស្ដីពីការបង្ក្រាប​អំពើជួញដូរ
មនុស្ស                   និងអំពើធ្វើអាជីវកម្មផ្លូវភេទដល់អាជ្ញាធរមូលដ្ឋាន  ប្រជាពលរដ្ឋ ​   និងសិស្សានុសិស្សបានចំនួន៣២លើក 
មនុស្សចំនួន១.៥៦៦នាក់ (ស្រី៨៨៨នាក់)ក្នុងនោះមាន៖ 
     -ខេត្តក្រចេះបានចំនួន០៩លើក             
 =២៧៩នាក់(ស្រី១៥៧នាក់)
     -ខេត្តព្រះវិហារបានចំនួន០១លើក          
 =១០៩នាក់(ស្រី៥៥នាក់)
     -ខេត្តកំពង់ឆ្នាំងបានចំនួន០២លើក         
 =១៦០នាក់(ស្រី៤៤នាក់)
     -ខេត្តស្វាយរៀងបានចំនួន០៤លើក        
 =៧២២នាក់(ស្រី៤២០នាក់)
-ខេត្តសៀមរាបបានចំនួន០១លើក        
 =៦១នាក់(ស្រី៣១នាក់)
-ខេត្តស្ទឹងត្រែងបានចំនួន១៥លើក       
  =២៣៥នាក់(ស្រី១៨១នាក់)
២-ការងារល្បាតឃ្លាំមើលគោលដៅសង្ស័យប្រព្រឹត្តបទល្មើស៖
កម្លាំងជំនាញ នៃស្នងការដ្ឋាននគរបាលខេត្តចំនួន០៦ បានចុះល្បាតឃ្លាំមើលគោលដៅសង្ស័យប្រព្រឹត្តបទល្មើសបានចំនួន១៩លើក ក្នុងនោះមាន៖ ខេត្តព្រៃវែង០២លើក, ក្រចេះ០១លើក,បាត់ដំបង០៨លើក, កំពត០២លើក, ព្រះវិហារ០៤លើក និងបន្ទាយមានជ័យ០២លើក។
៣-ការងារចុះធ្វើកិច្ចសន្យាតាមគោលដៅសង្ស័យប្រព្រឹត្តបទល្មើស៖


         -កម្លាំងជំនាញ នៃស្នងការដ្ឋាននគរបាលខេត្តចំនួន០៤ បានធ្វើបច្ចុប្បន្នភាពទិន្នន័យស្ថិតិ និងធ្វើកិច្ចសន្យាហាមឃាត់ការប្រព្រឹត្តបទល្មើសសញ្ចារកម្ម ដល់ម្ចាស់អាជីវកម្ម ផ្ទះសំណាក់ ហាងម៉ាស្សាខារ៉ាអូខេបានចំនួន១៣៣គោលដៅ មនុស្ស៣៣៤នាក់(ស្រី២៦៤នាក់) ក្នុងនោះមាន៖



- ខេត្តក្រចេះ  បានចំនួន៦៩គោលដៅ          មនុស្ស១១៣នាក់ (ស្រី១០៨នាក់)




                                       - ខេត្តកែប  បានចំនួន១៥គោលដៅ              មនុស្ស១៦២នាក់(ស្រី១៣០នាក់)



- ខេត្តស្វាយរៀង  បានចំនួន០៥គោលដៅ     មនុស្ស១៥នាក់  (ស្រី០២នាក់)

                            - ខេត្តស្ទឹងត្រែង បានចំនួន៤៤គោលដៅ   មនុស្ស៤៤នាក់  (ស្រី២៤នាក់)



    ៤-ការចុះធ្វើវេទិកាសាធារណៈភូមិឃុំមានសុវត្ថិភាព៖



-កម្លាំងជំនាញ នៃស្នងការដ្ឋាននគរបាលខេត្តចំនួន០២ បានចូលរួមធ្វើវេទិកាសាធារណៈភូមិឃុំមានសុវត្តិភាពបានចំនួន៨០លើក មានមនុស្ស​ ចូលរួមចំនួន៩.០០២នាក់(ស្រី៥.៣៧០នាក់) ក្នុងនោះមាន៖


                - ខេត្តកំពង់ចាម បានចំនួន០១លើក     មនុស្សចូលរួមចំនួន៦០នាក់  (ស្រី៣៥នាក់)



- ខេត្តព្រៃវែង  បានចំនួន៧៩លើក     មនុស្សចូលរួមចំនួន៨.៩៤២នាក់  (ស្រី៥.៣៣៥នាក់)
៥-ការងារទប់ស្កាត់ពលករឆ្លងដែនទៅរកការងារធ្វើនៅក្រៅប្រទេសដោយខុសច្បាប់៖


-កម្លាំងជំនាញ នៃស្នងការដ្ឋាននគរបាលខេត្តបន្ទាយមានជ័យបានធ្វើការងារបង្ការទប់ស្កាត់ពលរដ្ឋខ្មែរដែលធ្វើចំណាកស្រុកទៅប្រទេសថៃដោយខុសច្បាប់បាន​ចំនួន០៣លើកមនុស្សចំនួន១៩នាក់​​(ស្រី០៨នាក់)អនីតិជន០៣នាក់។ បានសាក​សួរព័ត៌មាន ដើម្បីស្វែងរកមេខ្យល់ និងបាន​​ធ្វើកិច្ចសន្យាអប់រំ ណែនាំកុំឲ្យចំណាកស្រុកខុសច្បាប់ទៅក្រៅប្រទេសបន្តទៀត  រួចបញ្ជូនទៅលំនៅដ្ឋានវិញ។
៦-ការងារទទួលពលរដ្ឋខ្មែរពីអាជ្ញាធរបរទេស ៖
    កម្លាំងជំនាញ  នៃស្នងការដ្ឋាននគរបាលខេត្តស្វាយរៀង  បានទទួលពលរដ្ឋខ្មែរដែលសមត្ថកិច្ចវៀតណាម​
បញ្ជូនត្រឡប់មកវិញ០១លើក ០៣គ្រួសារ មនុស្ស០៩នាក់(ស្រី០៦នាក់)អនីតិជន០៦នាក់(ស្រី០៤នាក់)។

III-កិច្ចប្រតិបត្តិការ
១-ការងារស៊ើបអង្កេត និងស្រាវជ្រាវៈ
   ក-ក្នុងខែតុលា ឆ្នាំ២០២២នេះ កម្លាំងជំនាញបានសម្ភាសន៍ពលរដ្ឋខ្មែរ និងជនបរទេសដែលបាន​ដាក់ពាក្យ​សុំចុះ​
បញ្ជីការរៀបអាពាហ៍ពិពាហ៍ចំនួន១០៦នាក់(ស្រី១០នាក់)មាន១៥សញ្ជាតិ ក្នុងនោះជនជាតិកូរ៉េខាងត្បូង៣១នាក់(ស្រី០៧នាក់) 
អាមេរិក២០នាក់(ស្រី០១នាក់), ចិន៣៥នាក់, អូស្រ្តាលី០២នាក់, បារាំង០២នាក់, អាឡឺម៉ង់០១នាក់, ឥណ្ឌូនេស៊ី០៣នាក់,
កាណាដា០៣នាក់,  តាហ្ស៊ីគីស្ថាន០១នាក់-ស្រី,  ជប៉ុន០៣នាក់-ស្រី០១នាក់,  ឆេក០១នាក់,  វៀតណាម០១នាក់,   អូទ្រីស០១នាក់
ប៉ាគីស្ថាន០១នាក់  និងម៉ាឡេស៊ី០១នាក់ ។ និង​វាយ​​តំលៃ​បញ្ជូន​ឲ្យក្រុម​ការងារ​​ច្រក​ចេញ​​ចូល​​​​​តែ​​មួយ២១១នាក់។
    -បានប្រមូលព័ត៌មានពីសុខទុក្ខពលរដ្ឋខ្មែរដែលរៀបការ  ទៅរស់នៅក្រៅប្រទេសតាមរយៈ​​​ទូរស័ព្ទបានចំនួន០២នាក់(ស្រី)(ប្រទេសកូរ៉េខាងត្បូង)មានសេចក្ដីសុខធម្មតា។


ខ-បានសម្ភាសន៍ជនរងគ្រោះបញ្ជូនមកពីក្រៅប្រទេសចំនួន០៨នាក់(ស្រី) មកពីប្រទេសចិន ជាលទ្ធផល រងគ្រោះដោយអាពាហ៍ពិពាហ៍ផ្ទុយពីឆន្ទៈចំនួន០៨នាក់(ស្រី) ។  ជនរងគ្រោះខាងលើទៅតាមរយៈមេខ្យល់​ផ្សេងៗគ្នាមិនស្គាល់អត្តសញ្ញាណបច្ចុប្បន្នប្រគល់ឲ្យ មន្ទីរសង្គមកិច្ចអតីតយុទ្ធជន និងយុវនីតិសម្បទា ដើម្បីស្ដារនីតិសម្បទា។

       
គ- ទិន្នន័យពលរដ្ឋធ្វើចំណាកស្រុកទៅរកការងារធ្វើនៅក្រៅប្រទេសទាំងស្របច្បាប់    មិនស្របច្បាប់  ដាច់ការ 

ទាក់ទង និងត្រឡប់មកវិញដោយខ្លួនឯង រួមមានៈ
         - ទិន្នន័យពលរដ្ឋខ្មែរធ្វើចំណាកស្រុកទាំងស្របច្បាប់​ មិនស្របច្បាប់ និងដាច់ការទាក់ទងពីស្នងការដ្ឋាននគរ​បាល​​​​​​​​​​រាជ​​​​​​​​​ធា​នី​​​-​​ខេត្ត​​​​​​​ទាំង​២៥ ​ចំនួន២១៩,៥១៣នាក់(ស្រី៩៤,៨៧១នាក់)អនីតិជន៣,៩០៨នាក់ (ស្រី១.៤៧៤នាក់) ។

+ ពលករចេញទៅដោយស្របច្បាប់១៦៣.៩៨១ នាក់ (ស្រី៧១,៥៤៦នាក់) អនីតិជន១.២២៥នាក់ ​(ស្រី៥០៤នា​​​ក់)។

+ ពលករចេញទៅដោយមិនស្របច្បាប់​ចំនួន៥៤,៨៤១នាក់(ស្រី២៣,០២៥នាក់)អនីតិជន២.៥៧៩នាក់​​(ស្រី​៩៤១នាក់)។

+ ពលករដាច់ការទាក់ទង៦៩១នាក់(ស្រី៣០០នាក់)អនីតិជន១០៤នាក់​​(ស្រី២៩)។

-ទិន្នន័យពលរដ្ឋខ្មែរធ្វើចំណាកស្រុកត្រឡប់មកវិញដោយខ្លួនឯងពីក្រៅប្រទេសទាំងស្របច្បាប់​ និងមិនស្របច្បាប់ ពីស្នង​ការ​ដ្ឋាន​នគរ​​​​បាល​​​​​រាជធានី​​-ខេត្ត​ សរុប​ចំនួន៧៤.៩៦២នាក់(ស្រី៣១.៨៧៨នាក់) អនីតិជនចំនួន៤១៦នាក់(ស្រី១៥៦នាក់) ។
២- លទ្ធផលបង្ក្រាប
  កម្លាំងជំនាញនៃនាយកដ្ឋាន  និងស្នងការដ្ឋាននគរបាលរាជធានី-ខេត្ត កងរាជអាវុធហត្ថលើផ្ទៃប្រទេស 
ខិត​ខំប្រមូលព័ត៌មានស្រាវជ្រាវ​បង្រ្កាប​អំពើជួញ​ដូរ​មនុស្ស  និងអំពើធ្វើអាជីវកម្មផ្លូវភេទបានចំនួន២៣ករណី​/ ១៨ករ​ណី 
(បើប្រៀប​ធៀបខែកញ្ញា) កើន០៥ករណី ស្មើនឹង២៧.៧៧% ឃាត់ខ្លួនជនសង្ស័យបញ្ជូនទៅ​សាលាដំ​​​​​​​​​បូ​ង​បាន​​​​ចំនួន២៩នាក់(ស្រី០៣នាក់) ក្នុងនោះជនសង្ស័យជាអនីតិជន០៣នាក់និងជនបរទេស០៩នាក់ (ជនជាតិចិន០២នាក់,វៀតណាម០៦នាក់ និងបង់ក្លាដេស០១នាក់) សង្គ្រោះ​​​​​ជន​រង​គ្រោះ​បានចំនួន៣៨នាក់ ​អាយុក្រោម១៥ឆ្នាំ១៦នាក់,​អាយុ១៥-១៧ឆ្នាំ០២នាក់និងអាយុ១៨ឆ្នាំឡើង២០នាក់(ប្រគល់​​ឲ្យមន្ទីរសង្គមកិច្ច០៦នាក់ និងគ្រួសារចំនួន៣២នាក់)។
ក-អំពើជួញដូរមនុស្ស    
       
       សរុបចំនួន០៧ករណី/   ០១ករណី កើន០៦ករណី        ជនសង្ស័យចំនួន១១នាក់ជនបរទេស០៧នាក់ក្នុងនោះជនជាតិវៀតណាម០៦នាក់ និងបង់ក្លាដេស០១នាក់)សង្គ្រោះ​ជន​រង​​គ្រោះ​​ចំនួន១៩នាក់ អាយុក្រោម១៥ឆ្នាំ០៣នាក់,អាយុ១៥-១៧ឆ្នាំ០១នាក់ និង អាយុ១៨ឆ្នាំឡើង១៥នាក់(ប្រគល់ឲ្យ​គ្រួសារ១៩នាក់)។
     - ការជ្រើសរើសដោយមិនស្របច្បាប់សម្រាប់កេងប្រវ័ញ្ចន៍
       ០១ករណី   ជនសង្ស័យ០១នាក់



                  (ជនជាតិបង់ក្លាដេស)។
      - អំពើលក់ដូរមនុស្ស
       ០២ករណី   ជនសង្ស័យ០៣នាក់

                   (ជនជាតិវៀតណាម)។
      - អំពើលក់ដូរមនុស្សដោយមានគោលដៅ
       ០២ករណី   ជនសង្ស័យ០៤នាក់

         (ជនជាតិវៀតណាម០២នាក់)។                    
      - ការទិញពេស្យាចារកុមារ
       ០២ករណី   ជនសង្ស័យ០៣នាក់

         (ជនជាតិវៀតណាម០១នាក់)។          

ខ- អំពើធ្វើអាជីវកម្មផ្លូវភេទ​
  
សរុបចំនួន១៦ករណី/១៧ករណី ថយ០១ករណី ជនសង្ស័យចំនួន១៨នាក់(ស្រី០៣នាក់)ក្នុងនោះជន
សង្ស័យជាអនីតិជន០៣នាក់  និងជនជាតិចិន០២នាក់ សង្គ្រោះ​​ជន​រង​​គ្រោះ​​ចំនួន១៩នាក់   អាយុក្រោម​​​១៥ឆ្នាំ១៣នាក់ ,  អាយុ
១៥-១៧ឆ្នាំ០១នាក់ និងអាយុ១៨ឆ្នាំឡើង០៥នាក់ ​(ប្រគល់​​ឲ្យមន្ទីរសង្គមកិច្ច០៦នាក់ និងគ្រួសារ១៣នាក់)។

- សញ្ចារកម្ម
       ០១ករណី   ជនសង្ស័យ០១នាក់

- ស្ថានទម្ងន់ទោសនៃសញ្ចារកម្ម
       ០២ករណី   ជនសង្ស័យ០៤នាក់

                                                                                                                                                                            (ជនជាតិចិន០២នាក់)។


- អំពើរួមភេទជាមួយអនីតិជនអាយុក្រោម១៥ឆ្នាំ
       ១១ករណី   ជនសង្ស័យ១១នាក់

                                                                             (ក្នុងនោះសង្ស័យជាអនីតិជន០៣នាក់)។

- អំពើអាសប្រឆាំងនឹងអនីតិជនអាយុក្រោម១៥ឆ្នាំ
       ០២ករណី   ជនសង្ស័យ០២នាក់
IVសន្និដ្ឋាន- វាយតម្លៃ       
១-ចំណុចល្អ
- មានទូរស័ព្ទHotline(1288) និងFacebook page របស់នាយកដ្ឋានសម្រាប់ទទួលព៌ត័មាន។
- ការអនុវត្តវិធានការទប់ស្កាត់  សកម្មភាពចំណាកស្រុកខុសច្បាប់របស់ប្រជាពលរដ្ឋទៅរកការងារធ្វើនៅ
ក្រៅប្រទេស តាមគោលការណ៍ណែនាំរបស់អគ្គស្នងការដ្ឋាននគរបាលជាតិបានទូលំទូលាយ។
-ប្រជាពលរដ្ឋមួយចំនួនមានការយល់ដឹងនៃការធ្វើចំណាកស្រុកដោយស្វែងរកភាពស្របច្បាប់។
-ការផ្សព្វផ្សាយច្បាប់ ល្បិចកលរបស់ជនល្មើសដល់ប្រជាពលរដ្ឋបានទូលំទូលាយ។

       -សមត្ថភាពមន្ត្រីជំនាញត្រូវបានពង្រឹងជាបន្តបន្ទាប់។


​  -មានកិច្ចសហប្រតិបត្តិការល្អជាមួយក្រសួង ស្ថាប័ន និងអង្គការជាតិ អន្តរជាតិពាក់ព័ន្ធបានល្អ។​

         ២-ចំណុចខ្វះខាត ឬបញ្ហាប្រឈម

       -សមត្ថភាពជំនាញរបស់មន្ត្រីក្នុងការស្រាវជ្រាវស៊ើបអង្កេតបទល្មើសតាមប្រព័ន្ធបច្ចេកវិទ្យានៅមានកំរិត។


   -ការយល់ដឹងរបស់ប្រជាពលរដ្ឋនៅតំបន់ដាច់ស្រយាលនៅមិនទាន់បានច្បាស់លាស់។


  -ការទប់ស្កាត់ប្រជាពលរដ្ឋឆ្លងដែនខុសច្បាប់នៅបន្ទាត់ព្រំដែនមិនទាន់មានប្រសិទ្ធភាពខ្ពស់ពិសេស​​ប្រជា ​ពលរដ្ឋដែលជាគ្រួសារមានជីវភាពខ្វះខាត។



   -ការគ្រប់គ្រងទិន្នន័យពលករដែលត្រូវបញ្ជូនចេញទៅបំរើការងារនៅក្រៅប្រទេស និងពលករដែលផុតអាណត្តិត្រូវត្រឡប់មកវិញមិនទាន់ច្បាស់លាស់។​​
V​-ទិសដៅអនុវត្តបន្ត
          ១-បង្កើនការអនុវត្តវិធានការបង្ការទប់ស្កាត់និងកាត់បន្ថយសកម្មភាពចំណាកស្រុកខុសច្បាប់របស់ប្រជា​​​ពល​​​រដ្ឋ
ទៅរកការងារធ្វើនៅប្រទេសថៃលេខ៥៦៨-១០-ចុះថ្ងៃទី២២ ខែសីហា ឆ្នាំ២០១១ ​របស់អគ្គស្នងការដ្ឋានន​គរ​បា​​​លជាតិ។

២-ធ្វើបច្ចុប្បន្នភាពពលករចំណាកស្រុកទៅក្រៅប្រទេស និងពលករត្រឡប់មកវិញទាំងស្របច្បាប់ និងមិន
ស្របច្បាប់ ដើម្បីគ្រប់​គ្រង​​​​និងមានវិធានការទប់ស្កាត់។

៣-បន្តសម្ភាសន៍ពលរដ្ឋខ្មែរ   និងជនបរទេសដែលបានដាក់ពាក្យសុំរៀបអាពាហ៍ពិពាហ៍ដើម្បីប្រមូល
ព័ត៌មាន​​ទាក់ទងអាពាហ៍ពិពាហ៍ផ្ទុយពីឆន្ទៈ     និងព័ត៌មានស្ដីពីស្ថានភាពរស់នៅរបស់ប្រជាពលរដ្ឋខ្មែរដែលបាន
រៀបការរួច​ទៅរស់នៅក្រៅប្រទេស។

៤-សហការជាមួយប្រទេសក្នុងតំបន់    និងក្រសួងស្ថាប័នពាក់ព័ន្ធជួយសង្គ្រោះ   ជនរងគ្រោះឲ្យបាន​ទាន់
ពេលវេលា ព្រមទាំងធ្វើការសម្ភាសន៍ប្រមូលព័ត៌មានស្រាវជ្រាវរកមេខ្យល់ជួញដូរមនុស្សដើម្បីចាត់ការតាមនីតិវិធី។

៥-សហការជាមួយក្រសួងការងារ និងបណ្តុះបណ្តាលវិជ្ជាជីវៈ    និងសមាគម​ទីភ្នាក់ងារ​ជ្រើស​រើ​ស​​ពល​​​​ករ​កម្ពុជា 
ដើម្បីធ្វើអធិការកិច្ចទីភ្នាក់ងារជ្រើសរើសពលករ។   

៦-ជំរុញការអនុវត្តដីកាស្វែងរកចាប់ខ្លួនជនល្មើសដែលមានសុពលភាព  ករណីសេសសល់មុខសញ្ញាកំពុង
អនុវត្តបន្តឲ្យមានប្រសិទ្ធភាព។

៧-តម្លើងបញ្ជីខ្មៅនិងច្បាមឃ្លាំមើលមុខសញ្ញាជនបរទេសដែលធ្លាប់ប្រព្រឹត្តបទល្មើសរំលោភ​បំពានផ្លូវ​ភេ​ទ​​​​​​​​​​​
លើ​​​កុមារ​​ទាំង​នៅក្នុងប្រទេសកម្ពុជា និងប្រទេសកំណើតរបស់ពួកគេ។

៨- សហការជាមួយស្ថាប័នអនុវត្តច្បាប់សហរដ្ឋអាមេរិក(​FBI,​ HSI, RSO) NCB, AFP, NCA   និងសមត្ថកិច្ច
ដទៃទៀត  ដើម្បីប្រមូលព័ត៌មានស៊ើបអង្កេតបទល្មើសដែលពាក់ព័ន្ធការរំលោភបំពានផ្លូវភេទកុមារ  លើគោល​ដៅ 
រាជធានី​ភ្នំពេញ, សៀម​រាប, ខេត្ត​ព្រះសីហនុ និងបណ្ដាខេត្តពាក់ពន្ធ័មួយចំនួនទៀត។ 

៩-បន្តសហការជាមួយអង្គការមិនមែនរដ្ឋាភិបាលមួយចំនួនដូចជា APLE, IJM, IOM, AIM, Plan International, Chab Dai, Child Fund, CPU, DR និងគំរោង ASEAN .ACT ព្រមទាំង​អង្គការ​ពាក់ព័ន្ធមួយចំនួនទៀត ប្រមូលព័ត៌មានស្រាវជ្រាវស៊ើបអង្កេតនិងបង្ក្រាបពាក់ព័ន្ធអំពើជួញដូរមនុស្ស និងអំពើធ្វើអាជីវកម្មផ្លូវភេទលើស្ត្រីនិងកុមារ។ ព្រមទាំងបង្កើន​​សមត្ថភាពជំនា​ញ​​ជូនដល់​​មន្ត្រី​នគរបាលប្រឆាំង​ការជួញ​ដូរមនុស្ស និងផ្សព្វផ្សាយអំពីច្បាប់ល្បិចកល​ជនល្មើសការធ្វើចំណាកស្រុកខុស​ច្បាប់ដល់សិស្សានុសិស្សនៅតាមសាលារៀនក៏ដូចជា​ប្រជាពលរដ្ឋតាមសហគមន៍។

១០-បន្តជម្រុញបើកការស៊ើបអង្កេតលើការងារប្រឆំាងការសម្អាតប្រាក់ និងហិរញ្ញប្បទានភេរវកម្មដែលពាក់​ព័ន្ធ​បទល្មើសអំពើជួញដូរមនុស្ស និងអំពើធ្វើអាជីវកម្មផ្លូវភេទ។ 

​          ​​​ 
គណៈកម្មាធិការជាតិប្រយុទ្ធប្រឆាំង 


អំពើជួញដូរមនុស្ស (គ.ជ.ប.ជ)     


ក្រុមការងារអនុវត្តច្បាប់


លេខៈ..........................រ.ប.ក





ព្រះរាជាណាចក្រកម្ពុជា


ជាតិ  សាសនា  ព្រះមហាក្សត្រ


r2s





     ត.ប  ប្រធានក្រុមការងារអនុវត្តច្បាប់


អនុប្រធានអចិន្ត្រៃយ៍














គោរពជូន


-ឯកឧត្ដម នាយឧត្ដមសេនីយ៍ សន្តិបណ្ឌិត អគ្គស្នងការនគរបាលជាតិ


និងជាប្រធានក្រុមការងារអនុវត្តច្បាប់


ដើម្បីគោរពជូនជ្រាប


-សមាជិកក្រុមការងារអនុវត្តច្បាប់


ដើម្បីជូនជ្រាប


-ឯកសារ-កាលប្បវត្តិ











រ








PAGE  
5

